Diari Oficial de la Generalitat Valenciana


Sumari del DOGV 5557, del 17-07-2007 (2007/9370)

DECRET 102/2007, de 13 de juliol, del Consell, pel qual es modifica el Decret 56/2006, de 28 d'abril, del Consell, pel qual s'aprova el Reglament d'Organització i Funcionament de la Inspecció de Servicis Sanitaris de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/07/13/102/dof/vci/html**

### Dades del document

Número de DOGV
:   5557

Data del DOGV
:   17-07-2007

Secció del DOGV
:   I. DISPOSICIONS GENERALS

Número del document
:   2007/9370


Data del document
:   13-07-2007

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria de Sanitat
    * reglament intern
    * servei sanitari
    * control sanitari
    * administració regional
    * política sanitària
    * legislació

DECRET 102/2007, de 13 de juliol, del Consell, pel qual es modifica el Decret 56/2006, de 28 d'abril, del Consell, pel qual s'aprova el Reglament d'Organització i Funcionament de la Inspecció de Servicis Sanitaris de la Conselleria de Sanitat. [2007/9370]  
El Decret 56/2006, de 28 d'abril, del Consell, que aprova el Reglament d'Organització i Funcionament de la Inspecció de Servicis Sanitaris de la conselleria de Sanitat, en la disposició addicional segona establix que el personal adscrit als llocs de treball que figuren en l'annex II té la consideració de personal sanitari per a allò que preveu el Decret 71/1989, de 15 de maig, del Consell, sobre la regulació dels òrgans de gestió de personal de la conselleria de Sanitat i Consum i els òrgans que en depenen, i en correspon la gestió i la resolució de la totalitat dels assumptes a la conselleria de Sanitat. L'annex II esmentat conté la llista de llocs de treball de la Inspecció de Servicis Sanitaris.  
En la disposició addicional huitena del decret esmentat s'establix el reingrés del personal en situació administrativa d'excedència o una altra de diferent de la de servici actiu que no comporte reserva del lloc i l'últim lloc de treball del qual personal figure en l'annex II o que haja estat adscrit a funcions d'Inspecció de Servicis Sanitaris en llocs no allistats en l'annex esmentat. No obstant, hi ha funcionaris de carrera que tenen la condició de metge inspector o farmacèutic o infermer subsinspector de servicis sanitaris i es troben o poden trobar-se en el futur en una situació diferent de les enumerades en la disposició addicional esmentada.  
Es considera convenient modificar la redacció de la disposició addicional esmentada amb la finalitat de garantir que tot el personal que té la condició de metge/essa inspector/a, farmacèutic/a inspector/a, o infermer/a subsinspector/a de servicis sanitaris, perquè ha superat l'oposició específica, puga ser adscrit a un lloc de treball de la Inspecció de Servicis Sanitaris, per mitjà dels procediments previstos en el Decret 33/1999, de 9 de març, del Consell, pel qual es va aprovar el Reglament sobre Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana.  
Per tot això, a proposta del conseller de Sanitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 13 de juliol de 2007,  
DECRETE  
Article únic  
Es dóna una nova redacció a la disposició addicional huitena del Decret 56/2006, de 28 d'abril, del Consell, pel qual s'aprova el Reglament d'Organització i Funcionament de la Inspecció de Servicis Sanitaris de la conselleria de Sanitat, en els termes següents:  
"Huitena. Altres situacions del personal  
1. El personal funcionari de carrera que tinga la condició de metge/essa inspector/a, farmacèutic/a inspector/a, o infermer/a subsinspector/a de servicis sanitaris, que es trobe en situació administrativa d'excedència o una altra de diferent de la de servici actiu que no comporte reserva de lloc, en el cas de sol·licitar el reingrés, ha de sol·licitar-lo a la conselleria de Sanitat per a un lloc de treball de la Inspecció de Servicis Sanitaris.  
2. El personal funcionari de carrera que tinga la condició de metge/essa inspector/a, farmacèutic/a inspector/a, o infermer/a subsinspector/a de servicis sanitaris, que es trobe en situació administrativa de servici actiu i que no estiga exercint llocs de la Inspecció de Servicis Sanitaris, o que es trobe en una altra situació administrativa que comporte reserva d'un lloc no corresponent a la Inspecció, la conselleria de Sanitat l'ha d'adscriure, si ho sol·licita, a un lloc de la Inspecció, d'acord amb els procediments de provisió establits en el Decret 33/1999, de 9 de març, del Consell, pel qual es va aprovar el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana.  
3. El personal esmentat en els dos apartats anteriors pot participar en les convocatòries de la conselleria de Sanitat per a la provisió de llocs de treball de la Inspecció de Servicis Sanitaris i, si hi accedix, se li aplica el règim jurídic general establit per a este personal en la conselleria de Sanitat".  
Alacant, 13 de juliol de 2007  
El President de la Generalitat,  
FRANCISCO CAMPS ORTIZ  
El Conseller de Sanitat,  
MANUEL CERVERA TAULET


Còpia Permalink ELI